ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
ශ්‍රී ලංකා ප්‍රභා ලේඛක සමිති සම්මේලනය
(සංස්ථාගත කිරීමේ)
ශ්‍රී ලංකා ප්‍රභා ලේඛක සමිති සම්මේලනය සංස්ථාගත කිරීම
සඳහා පනත් කෙටුම්පතකි.

වන්නි දිස්ත්‍රික් පාර්ලිමේන්තු මන්ත්‍රී ගරු එම්. බී. ෆාරුක් මහතා විසින්
2013 දෙසැම්බර් මස 20 වන දින ඉදිරිපත් කරන ලදී.
(ගැසට් පත්‍රයේ පළ කළේ 2013 නොවැම්බර් මස 25 වන දින)
මුද්‍රණය කිරීමට පාර්ලිමේන්තුව විසින් නියෝග කරන ලදී.
[283 වන පනත් කෙටුම්පත]

ශ්‍රී ලංකා ප්‍රභා ලේඛක සමිති සම්මේලනය
(සංස්ථාගත කිරීමේ)
ශ්‍රී ලංකා ප්‍රභා ලේඛක සමිති සම්මේලනය සංස්ථාගත
කිරීම සඳහා වූ පනතකි

“ශ්‍රී ලංකා ප්‍රභා ලේඛක සමිති සම්මේලනය” යනුවෙන් හඳුන්වනු පූර්විකාව.
ලබන හා සඳහන් කරනු ලබන සම්මේලනයක්, එකී සම්මේලනයේ
සාමාජිකයන් එකඟ වූ රීතිවලට අනුව එකී පදනමට සම්බන්ධ
සියලු කරුණු ඵලදායී ලෙස ක්‍රියාත්මක කිරීමේ හා කරගෙන යාමේ
5 කාර්යය සඳහා මෙතෙක් කල් පිහිටුවා තිබූ හෙයින් ද :
එකී සම්මේලනය පිහිටුවනු ලැබුවේ යම් පරමාර්ථ සහ කාරණා
සඳහා ද, ඒ පරමාර්ථ සහ කාරණා මෙතෙක් කල් එකී සම්මේලනය
විසින් සාර්ථක ලෙස ක්‍රියාත්මක කර සහ ඉටු කර ඇති හෙයින් ද
එකී සම්මේලනය සංස්ථාගත කරන ලෙස ඉල්ලා ඇති බැවින් ද ඒ
ඉල්ලීම ඉටු කිරීම මහජන යහපත පිණිස වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1.මෙම පනත 2013 අංක දරන ශ්‍රී ලංකා ප්‍රභා ලේඛක 
සමිති සම්මේලනය (සංස්ථාගත කිරීමේ) පනත යනුවෙන් හඳුන්වනු
ලැබේ.

2. මේ පනත ක්‍රියාත්මකවීම ආරම්භ වන දින සිට සහ ඉන් 
පසුව (මෙහි මින්මතු “සම්මේලනය” යනුවෙන් සඳහන් කරනු සම්මේලනය
ලබන) ශ්‍රී ලංකා ප්‍රභා ලේඛක සමිති සම්මේලනයේ දැනට සංස්ථාගත
සාමාජිකයන්ව සිටින තැනැත්තන් සහ මෙයින් පිහිටුවනු ලබන
20 සංස්ථාවට සාමාජිකයන් වශයෙන් මින්මතු ඇතුලත් කරනු ලබන
තැනැත්තන් (මෙහි මින්මතු “සංස්ථාව” යනුවෙන් සඳහන් කරනු
ලබන) ශ්‍රී ලංකා ප්‍රභා ලේඛක සමිති සම්මේලනය යන නාමය සහ
අභිධානය යටතේ අවිච්ඡින්න පැවැත්මක් ඇති සංස්ථාවක් විය යුතු
අතර, ඒ නාමයෙන් ඒ සංස්ථාව විසින් ද ඊට විරුද්ධව ද නඩු
පවරනු ලැබිය හැකිය, තව ද, පොදු මුද්‍රාවක් තබා ගැනීමේ ද, එය
පාවිච්චි කිරීමේ ද, ස්වකීය අභිමතය පරිදි එය වෙනස් කිරීමේ ද,
පූර්ණ බලය සහ අධිකාරය ඊට ඇත්තේ ය.

3. සම්මෙලනය සංස්ථාපනය කරනු යම් සඳහා
ද ඒ පොදු පරමාර්ථ පහත දැක්වෙන පරිදි විය යුතු යයි මෙයින්
ප්‍රකාශ කරනු ලැබේ :—

(අ) ඡායාරූප ශිල්පය (ප්‍රභා ලේඛන) කලාත්මක හා
තාක්ෂණික මාධ්‍යයක් ලෙස ප්‍රචලිත කිරීම ;

(ආ) ඡායාරූප ශිල්පය (ප්‍රභා ලේඛන) න්‍යායාත්මකව හා
ප්‍රයෝගිකව නොමිලයේ හැදෑරීමටත් ඡායාරූප ශිල්පය
පිළිබඳ වෙනත් වෘත්තීය සුදුසුකම් ලබා ගැනීමටත්
අවස්ථාව සලසා දීම ;

(ඇ) ඡායාරූප ශිල්පය (ප්‍රභා ලේඛන) කලාත්මක විෂයක්
ලෙස නොමිලේ හැදෑරීමට පාසල් සිසුන් සඳහා
පහසුකම් ලබා දීම ;

(ඈ) ඡායාරූප ශිල්පය (ප්‍රභා ලේඛන) සජීවී පැවැත්වීමට ද
සාමාජිකයන්ගේ පොදු අයිතිවාසිකම් ආරක්ෂා කිරීම
සඳහා ද කටයුතු කිරීම ;

(ඉ) ඡායාරූප ශිල්පයේ (ප්‍රභා ලේඛන) දියුණුව උදෙසා
ප්‍රයෝජනවත් වන ප්‍රකාශන සංගමය වගකීම යටතේ
නිකුත් කිරීම ;

(ඊ) බිහිවී ඇති ඡායාරූප (ප්‍රභා ලේඛන) සංගම් අතර
මෙය ප්‍රචලිත කිරීම ; සහ

(උ) ඉහත පරමාර්ථ මුදුන් පමුණුවා ගැනීම සඳහා දේශීය
හා විදේශීය ඡායාරූප සංවිධාන සහ ඡයාරූප ශිල්පීන්
හා සංගම් අතර මිත්‍රත්වය වර්ධනය කිරීම, පරිසරය
ආරක්ෂා කර ඉදිරි අනාගතයට මුහුණ දිය යුතු ආකාරය
පහදා දීම, සංගම් සංගම් අතර හොඳ හිත පවත්වා
ගෙන යාම සඳහා සහයෝගයෙන් කටයුතු කිරීම ;

4. (1) සංස්ථාවේ කටයුතු කළමනාකරණය කිරීම, පාලනය කිරීම 
සහ පරිපාලනය කිරීම, මේ පනතේ අනෙකුත් විධිවිධානවලට සහ
සංස්ථාවේ තත්කාලයේ පවත්නා රීතිවලට යටත්ව සහ එම රීතිවලට කිරීම.
අනුකූලව තෝරාපත් කර ගනු ලබන නිලධරයන්ගෙන් හා වෙනත්
තැනැත්තන්ගෙන් සමන්විත වූ (මෙහි මින්මතු මණ්ඩලය යනුවෙන්
සඳහන් කරනු ලබන) අධ්‍යක්ෂ මණ්ඩලය වෙත පැවරෙන්නේ ය.

(2) මේ පනත ක්‍රියාත්මකවීම ආරම්භ වන දිනයට පෙරතුවම වූ
දිනයේ දී සම්මේලනයේ අධ්‍යක්ෂ මණ්ඩලයේ සාමාජිකයන් වශයෙන්
ධුර දැරුවා වූ සාමාජිකයන් සංස්ථාවේ ප්‍රථම මණ්ඩලයේ
සාමාජිකයන් ලෙස සලකනු ලැබිය යුතු ය.

5. මේ පනතේ සහ වෙනත් යම් ලිඛිත නීතියක විධිවිධානවලට සංස්ථාවේ
යටත් ව බැංකු ගිණුම් විවෘත කිරීමේ, පවත්වා ගෙන යාමේ සහ බලතල.
වැසීමේ ද, ඇප ඇතිව හෝ නැතිව මුදල් ණයට ගැනීමේ හෝ ලබා
ගැනීමේ ද, ප්‍රදාන හෝ පරිත්‍යාග භාර ගැනීමේ ද, හෝ එකතු
කිරීමේ ද, ස්වකීය අරමුදල් ආයෝජනය කිරීමේ ද, සංස්ථාව විසින්
දරනු ලබන යම් ඉඩමක යම් ගොඩනැගිල්ලක් හෝ නිර්මාණයන්
ඉදිකිරීමේ ද සංස්ථාවේ පරමාර්ථ ක්‍රියාත්මක කිරීම අවශ්‍ය නිලධරයන්
සහ සේවකයන් සේවයට ගැනීමේ සේවයෙහි නියුක්ත කිරිමේ සහ
සේවයෙන් පහකිරීමේ ද, බලය ඇතුළුව සංස්ථාවේ පරමාර්ථ
වැඩිදියුණු කිරීම සඳහා අවශ්‍ය හෝ යෝග්‍ය කවර වූ හෝ සියලු
ක්‍රියා, කාරණා සහ දේ ඉටු කිරීමේ සහ ක්‍රියාත්මක කිරීමේ බලය
සංස්ථාවට ඇත්තේ ය.

6. (1) පහත දැක්වෙන සියලු කාරණා සඳහා හෝ ඉන් කිසිවක් සංස්ථාවේ රීති.
සඳහා මේ පනතේ හෝ වෙනත් යම් ලිඛිත නීතියක විධිවිධානවලට
අනනුකූලව නොවන රීති සංස්ථාවේ යම් මහා සභා රැස්වීමක දී
ඊට පැමිණ ඡන්දය දෙන සාමාජිකයන්ගෙන් තුනෙන් දෙකකට
නොඅඩු බහුතර ඡන්දයෙන් කලින් කල සංස්ථාව විසින් සෑදීම
නීත්‍යානුකූල වන්නේ ය :—

(අ) සාමාජිකයන් වර්ග කිරීම, එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, ඔවුන් ඇතුළත්
කර ගැනීම, ඔවුන් ඉවත් කිරීම හෝ නෙරපීම හෝ ඔවුන්ගේ
ඉල්ලා අස්වීම සහ සාමාජික නාම ලේඛනයක
පවත්වාගෙන යාම ;

(ආ) සභාවේ ධුර දරන්නන් තෝරා පත්කර ගැනීම, සභාවේ
නිලධරයන්ගේ ඉල්ලා අස්වීම හෝ ඔවුන් ධුරයෙන් ඉවත්
කිරීම හෝ ධුර අත් හැරීම සහ සභාවේ ධුර දරන්නන්ගේ
බලතල, කාර්ය සහ කර්තව්‍ය ;

(ඇ) සංස්ථාවේ විවිධ නිලධරයන්ගේ, නියෝජිතයන්ගේ සහ
සේවකයන්ගේ බලතල, චර්යාව කාර්ය සහ කර්තව්‍ය ;

(ඈ) සභාවේ, සංස්ථාවේ හෝ යම් අනුකාරක සභාවක
රැස්වීම් සඳහා අවශ්‍ය ගණපූරණය හා එම රැස්වීම්වල
කටයුතු කරගෙන යා යුතු ආකාරය ද ඇතුළුව රැස්වීම සහ
පැවැත්වීම පිළිබඳ කාර්ය පටිපාටිය ;

(ඊ) සංස්ථාවේ හා සභාවේ සාමජිකත්වය සඳහා සුදුසුකම්
සහ නුසුදුසුකම් ; සහ
සංස්ථාවේ අරමුණු සාක්ෂාත් කර ගැනීම සඳහා සංස්ථාවේ
දේපල පරිපාලනය හා කළමනාකරණය කිරීම ;

(2) (1) වන උපවගන්තිය යටතේ සංස්ථාව විසින් සාදනු ලැබූ යම්
රීතියක් වෙනස් කිරීම, ඊට යමක් එකතු කිරීම, සංශෝධනය කිරීම
හෝ ප්‍රත්‍යයාදිෂ්ට කිරීම, (1) වන උපවගන්තිය යටතේ රීතියක් සාදන
ලද ආකාරයට ම එවැනි ම රැස්වීමක දී කළ යුතු ය.

(3) මේ වගන්තිය යටතේ සාදන ලද රීතිවලට සෑම විටම සංස්ථාවේ
සාමාජිකයන් යටත් විය යුතු ය.

(3) මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේ දී බලාත්මක වූ සම්මේලනයේ රීති, මේ පනතේ හෝ වෙනත්
යම් ලිඛිත නීතියක විධිවිධානවලට අනනුකූල නොවනතාක් දුරට,
මේ වගන්තිය යටතේ සෑදූ රීති ලෙස සලකනු ලැබිය යුතු ය.

7. (1) සංස්ථාවට එහි ම අරමුදලක් තිබිය යුතු ය. ත්‍යාග, සංස්ථාවේ
රික්තවරණ, පරිත්‍යාග, පැවරුම්, ග්‍රාහක මුදල්, දායක මුදල්, හෝ අරමුදල.
ගාස්තු කළමනාකරණ මණ්ඩලය විසින් තීරණය කරනු ලබන පරිදි,
එක් බැංකුවක හෝ බැංකු වැඩි ගණනාවක සංස්ථාවේ බැරට
තැන්පත් කරනු ලැබිය යුතු ය.

(2) සංස්ථාවේ පරමාර්ථ ක්‍රියාත්මක කරගෙන යාමේ දි සංස්ථාව
 විසින් දරනු ලද යම් වියදමක් පියවීමට අවශ්‍ය සියලු මුදල් සංස්ථාවේ
අරමුදලින් ගෙවනු ලැබිය හැකිය.

8. යම් මිලට ගැනීමක්, ප්‍රදානයක්, තෑගි කිරීමක්, අන්තිම කැමති සංස්ථාව විසින්
පත්‍රයකින් දේපල බැහැර කිරීමක්, ප්‍රකාර හෝ වෙනත් ආකාරයකින් 
සංස්ථාව සතුවන යම් චංචල හෝ නිශ්චල දේපලක් ගැනීමට සහ
දැරීමට නීතියෙන් සංස්ථාවට බලය හා හැකියාව ඇති අතර, එවැනි බව.
සියලු දේපල සංස්ථාවේ තත්කාලීනව බලපවත්නා රීතිවලට යටත්ව,
මේ පනතේ කාර්ය සඳහා ඒ දේපල විකිණීමේ, උකස් කිරීමේ,බදුදීමේ

හුවමාරු කිරීමේ හෝ අන්‍යාකාරයකින් බැහැර කිරීමේ පූර්ණ බලය
ඇතිව, මේ කාර්ය සඳහා සංස්ථාව විසින් දැරිය යුතු ය.

9. සංස්ථාවේ කිසිම සාමාජිකයකු ඔහුගෙන් සංස්ථාවට අයවිය සාමාජිකයන්ගේ
වාර්ෂික දායක මුදල් ප්‍රමාණය ඉක්මවන යම් මුදලක් සංස්ථාවේ‍ වගකීම් සීමා
ණය සහ බැරකම් නිදහස් කිරීමේ කාර්යය සඳහා හෝ වෙනත් යම් කිරීම.
කාර්යයක් සඳහා ගෙවීමට යටත් නොවිය යුතු ය.

සංස්ථාව විසුරුවා හැරීමේ දී එහි සියලු ණය සහ බැරකම් විසුරුවා
ගෙවා සමථයට පත්කිරීමෙන් පසු කවර හෝ යම් දේපලක් ඉතිරි හැරීමේ දී
වුවහොත්, ඒ දේපල සංස්ථාවේ සාමාජිකයන් අතර බෙදා දෙනු
නොලැබිය යුතු අතර, සංස්ථාවේ පරමාර්ථවලට සමාන පරමාර්ථ
ඇත්තා වූ ද ස්වකීය රීති අනුව යම් ආදායමක් හෝ දේපලක්
ස්වකීය සාමාජිකයන් අතර බෙදා දීම රීති මගින් තහනම් කර
ඇත්තා වූ ද, වෙනත් ආයතනයකට හෝ ආයතනවලට ඒ දේපල
දීම හෝ පැවරීම කරනු ලැබිය යුතු ය. එම ආයතනය හෝ ආයතන
කවරේද යන්න සංස්ථාව විසුරුවා හැරීමේ දී හෝ ඊට පෙර,
සංස්ථාවේ සභාව විසින් තීරණය කළ යුතු ය.

11. ශ්‍රී ලංකා භූමිය තුල ඇති අනෙකුත් ලලිත කලාවන් ද වෘත්තිකභාවය
පිළිගන්නා අතර, ශ්‍රී ලංකාවේ ප්‍රභා ලේඛකයන් (ඡායාරූප ශිල්පීන්) ආරක්ෂා කිරීම.
වෘත්තිකයන් බවට පත් කිරීම මෙම සමිති සම්මේලනයේ ප්‍රධානතම
 අරමුණ වේ. වෘත්තිකයන් විසින් ගරු කළ යුතු ආචාර ධර්ම
පද්ධතිය ද ඔවුන් විසින් පිළිපැදිය යුතු වේ.

12. (1) සංස්ථාවේ මුදල් වර්ෂය ලිත් වර්ෂය විය යුතු ය.
(2) සංස්ථාව විසින් එහි ආදායම හා වියදම සහ වත්කම් හා
බැරකම් හා සංස්ථාවේ වෙනත් සියලු ගනුදෙනු පිළිබඳව නිසි ගිණුම්
 තබාගැනීමට කටයුතු සැලැස්විය යුතු ය.

(3) සංස්ථාවේ ගිණුම්, සභාව තීරණය කරන පරිදි සුදුසුකම්ලත්
විගණකවරයකු විසින් විගණනය කරනු ලැබිය යුතු ය.

(4) මේ වගන්තියේ “සුදුසුකම්ලත් විගණකවරයා” යන්නෙන්-
(අ) ශ්‍රී ලංකා වරලත් ගණකාධිකාරීන්ගේ ආයතනයේ
හෝ නීතියෙන් පිහිටුවන ලද වෙනත් යම්
ආයතනයක හෝ සාමාජිකයකු
ගණකාධිකාරීවරයකු වශයෙන් වෘත්තියෙහි යෙදීමට
ඒ ආයතනයේ සභාව විසින් නිකුත් කරන ලද
සහතිකයක් දරන්නා වූ ද තැනැත්තෙක් ; හෝ

(ආ) ගණකාධිකාරී ආයතනයක එක් එක් නේවාසික
හවුල්කරු ශ්‍රී ලංකා වරලත් ගණකාධිකාරීන්ගේ
ආයතනයේ හෝ නීතියෙන් පිහිටුවන ලද වෙනත්
යම් ආයතනයක හෝ සාමාජිකයකු වන්නා ද,
ගණකාධිකාරීවරයකු වශයෙන් වෘත්තියේ යෙදීමට
ඒ ආයතනයේ සභාව විසින් නිකුත් කරන ලද
සහතිකයක් දරන්නා වූ ද, එවැනි වරලත්
ගණකාධිකාරී ආයතනයක්, අදහස් වේ.

13. මණ්ඩලය විසින් යථා පරිදි බලය දෙනු ලැබූ සභාවේ සංස්ථාවේ
සමාජිකයකු ඉදිරිපිට දී හැර සංස්ථාවේ මුද්‍රාව කවර වුව ද සාධන මුද්‍රාව තැබිය
පත්‍රයකට නොතැබිය යුතු අතර, තමන් පැමිණ සිටි බවට ලකුණක්
වශයෙන් ඔවුන් විසින් ඒ සාධන පත්‍රයෙහි තම නම අත්සන් කළ
යුතු ය. තව ද, එම අත්සන් කිරීම සාක්ෂිකරුවකු වශයෙන් යම්
තැනැත්තකු විසින් කරනු ලැබූ අත්සනකට පරිබාහිරව විය යුතු ය.

14. මේ පනතෙහි සඳහන් තැනැත්තන් හා ඔවුන් මගින් 
ඔවුන්ගෙන් හෝ ඔවුන් යටතේ හිමිකම්පන්නන් හැර ශ්‍රී ලංකා අයිතිවාසිකම්
ජනරජයේ යම් රාජ්‍ය මණ්ඩලයක, සංස්ථාවක හෝ වෙනත් යම්
තැනැත්තකුගේ අයිතිවාසිකම්වලට මේ පනතේ අඩංගු කිසිවකින්
හානියක් හෝ බලපෑමක් නොවන්නේ ය.

15. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.